
Ynlroducere 


Pentru studiul ce voiu face să apară în curând privitor la 
Răsboaele lui Traian cu Dacii, având enge "og Imá referi si a 
mă întemeia în argumentare pe documente archeologive necu- 
noscute până acum lumii ştiinţifice, publie în prealabil castrul 
stativ roman de la Mălăeşti şi cetatea dacică de la V. Humei, 
ambele situate pe malul drept al râului Teleajen in județul 
Prahova. 

Castrul roman de la Müldeşti, ca şi cel de la Drajna este 
neîndoios o fundatiune traianicd. 

Tot atât de neîndoios cetatea dacică de la Plopeni a exis- 
tat in epoca imediat anterioard castrului roman, şi viața ei a 
luat sfârşit odată cu campania lui Traian. : 

Detalii şi lămuriri mai ample împreună cu alte date justi- 
ficative, vor apare ulterior, după ce prin investigaţii la fata lo- 
cului, pe care diverse circumstanțe nu mi le-au îngăduit până 
acum, voi dobândi preciziunile necesare pentru elementele dispe- 
rate de care pot dispune în prezent. Deocamdată public docu- 
mentul care datează sigur întemeiereag castrului roman, anume 
moneda lui Traian, singura a cărei proveniență am putut-o 
certifica. 


17. HI. 1940. 

5 
culturi agricole de orice fel şi lesnicios pentru comunicatiuni, 

Această depresiune deschide în special comunicatiuni di- 
recte şi foarte lesmcioase de la Apus la Răsărit, prin care văile 
Vărbilăului şi Teleajenului se leagă prin interiorul zonei coline- 
lor, pedeoparte spre Apus cu Valea Prahovei, iar pedealtă- 
parte spre Răsărit cu Valea Cricovul Sărat, şi prin această vale, 
şi prin Valea Nişcovului se leagă cu valea Râului Buzău înainte 
de eşirea acesteia din regiunea deluroasă. 

In plus, depresiunea făcând să dispară înălțimile din cu- 
prinsul său şi să apară terenul şes, face să se deseneze, atât 
spre Nord, cât şi spre Sud, câte un şir de înălțimi care înca- 
drează depresiunea, constituind două linii de poziţii cu vederi 
întinse şi uşor de apărat, atât pentru timpurile dinaintea armelor 
de foc, cât si peutru timpurile moderne; — şi anume, linia de 
înălțimi de la Nordul depresiunei orientată cu faţa spre Sud, şi 
linia de înălţimi de la Sud, orientată cu fata spre Nord. 

Aşa dar această depresiune, pe deoparte pune la dispoziţia 
armatelor în interiorul zonei colinelor o linie de manevră de la 
Apus la Răsărit şi invers, între văile care traversează depresiu- 
nea, iar pe dealtă parte pune la dispoziția armatelor două linii 
de apărare fata - în - fata contra duşmanilor care ar voi să o tra- 
verseze, fie de la Nord la Sud, tie de la Sud la Nord. 

Acest lucru nu putea scăpa ochiului experimentat al co- 
mandantilor armatei romane, care au apreciat valoarea militară 
a acestui loc şi au construit aci castrul de care vorbim, spre a 
pune stăpânire pe această ráspántie de drumuri şi spre a-şi con- 
strui o bază pentru atacarea poziţiei formată de înălțimile de la 
Nordul depresiunei Mislea - Podeni, şi pentru ducerea mai de- 
parte a operaţiunilor spre Nord. 

Astfel, credem că Dacii au ocupat si au apărat linia de 
înălțimi care încadrează văile Teleajenului şi Vărbilăului la Nord 
de depresiunea Mislea Podeni, şi anume Dealul Scăioşilor dintre 
Teleajen şi Vărbilău, Dealul Coada - Malului de la Răsărit de 
Teleajen, şi Dealul Mălăeştilor de la Apus de Vărbilău, care prin 
relieful lor constituesc o poziţie foarte puternică de apărare cu 
fata la Sud mai ales pentru timpurile armelor albe (fără foc), 

Insăşi aşezarea castrului pe terasa dintre Teleajen şi Văr- 
bilău şi la Sud de Dealul Scăioşilor, care este mai uşor de ata- 
cat decât celelalte două dealuri, şi odată cucerit acest deal, se 
punea un picior solid pe ambele văi, — ne desvălue direcţia pe 
care Romanii şi-au îndreptat sfortarea principală cu ocazia ata- 

7 
precum şi părţile înălțate de la colţurile castrului si. cele care 
încadrează porţile de Sud şi de Răsărit, care reprezintă în mod 
sigur ruinele mai voluminoase ale tunurilor care au fost în acele 
locuri. 


Dacă în dreapta şi în stânga portei de Nord nu se găsesc 
ruine voluminoase, aceasta se datoreşte probabil faptului că rui- 
nele din acel loc au fost scoase de locuitori, în mai mare can- 
titate, după cum dealtfel mi s'a spus de unii din ei, sau că prin 
dărâmarea lor au umplut santul din fata. 

In definitiv castrul are forma unui dreptunghiu cu laturile 
lungi de câte 180 m., iar cele scurte de câte 150 m., având 
câte o poartă în laturile de Nord, Sud şi Est. — In latura de 
West, după cât se pare, castrul nu a avut proectată poartă, fie 
din cauză că malul terasei în această parte era mai repede, fie 
din cauză că situaţia şi necesităţile tacticelnu impuneau acest lucru. 

Faţă de orientarea de la Sud spre Nord pe care au avut-o 
operaţiunile armatei romane in aceasta regiune, castrul probabil 
că a lost şi el orientat tot cu fata la Nord, adică a avut poarta 
decumană pe latura de Nord. — Această orientare este contormă 
şi cu terenul de la Nord de castru, teren care este avantagios, şi 
pentru pornirea unui atac, fiind constituit din podişul terasei pe 
care este aşezat castrul, cât şi pentru apărarea însăşi a castrului 
în caz de atac din partea inamicului. 


Din spusele locuitorilor care au făcut săpături în interiorul 
castrului, fie pentru a planta vie, fie pentru a scoate ruinele de 
la suprafatá, spre aface locul arabil, fie pentru a scoate din el 
materialul de construcţie, iată ce s'a găsit cu ocazia acestor săpături: 

Când s'au făcut săpăturile pentru desfundarea locului si 
plantarea viei din sfertul nord - vestic al castrului, deosebit de 
cărămizile pietrile, tiglele şi resturile de vase găsite, s'a consta- 
tat că tot locul în cuprinsul viei este străbătut de un țesut de 
temelii de ziduri, şi chiar ziduri îngropate în pământ, ziduri 
construite din piatră şi din cărămidă legate între ele prin mor- 
tar de var alb. — Temeliile uneia din clădiri au fost săpate 
până la o adâncime de 2 m. de la suprafata solului, şi s'a dat, 
jos de tot, de o vatră cu cenuşe amestecată cu cărbuni. 


Afará de aceasta s'a putut distinge întrun loc, pe cât 5 


permis caracterul söpaturii, o inşirare de pietre mai mari, güu- 
rite din distanţă in distanță şi avand în găuri bucăţi de fer 
ficsate prin plumb turnat. 

Fostul primar al comunei Máláesti, respectabilul bătrân 
Mateiu Dumitru, care era originar din cătunul Sfárleanca şi chiar 
proprietar al unei părţi din terenul pe care este aşezat castrul, 
ne-a făcut următoarele preciziuni relativ la grosimea stratului de 
resturi care se găsesc în pământ în interiorul castrului ; „La su- 
prafafa sá tot fie un strat arabil de 30-40 cm.; — urmează 
apoi un strat de 60 cm. de dărâmături; şi în fine subt acest 
strat zidurile continuă în pământ natural pe o adâncime de 1 m. ; 
aşa că întreg stratul archeologic este adânc de circa 2 m. atară 


de locurile unde au fost pivniti şi unde stratul este mult mai 
adânc. 


„Şi la adică drept să spun, — se desleagă glasul voi- 
nicului bătrân Stere Diaconul, — eu am fost de am destelenit 
şi am spart mai întâi cetatea; — peste câte drácovenii nu am 
dat! — dar cine le-a luat în seamă?! — dă-le necuratului ; — 
Je-am aruncat cum le-am găsit. — Oriunde ăi ara trebue să ti 
bine de coarnele plugului, merg numai dardaind , şi dacă n'ái 
ține bine, la câte un hop, te pomeneşti cu coarnele plugului in 
piept. Si să nu încerci sá vari plugul mai mult de atâta, (şi a- 
rată şchioapa) că nu mai merge de loc. — Peurma plugului es, 
ba cioburi, ba moloz, ba olane, ba câte o mănuşe de oală, de 
te miri ce mâini mai aveau şi Tătarii aia de se spun. Mai an 
se opintirá şi sări în sus plugul, şi scoase o gură de pârnaie cu 
jumătate din mănuşi rupte proaspăt ; partea ailaltă a pârnăii 
trebue că este în pământ; o aruncai de se sparse, căci zicea 
lumea că am găsit comoară; — ducă-se pe pustii, că nu-mi 
trebue.“ 


Locul din fața portii de Nord se numeşte „Pe Podul de 
Aramă“. — Probabil că în acel loc va fi fost un pod peste şan- 
tul din fața zidului castrului, si ale cărui pietre vor fi fost legate 
între ele prin scoabe de bronz. 

Deasemenea este interesantă numirea de „Lacul lui Irimia“, 
sau „La Eleşteu“ dată locului din fața şi din stânga, adică la 
Nord - Vest de „podul de aramă“; unii locuitori spun chiar că 
au apucat timpul când în eleşteu se strângea apă multă. — Va 
fi fost poate, sau un eleşteu natural, sau făcut anume, sau se 


va fi adunat apă în vreo groapă rămasă după ce se va fi scos 
pamânt pentru trebuintele castrului, 


Având însă în vedere că în jurul şi în apropierea castru- 
m, pe terasă, nu se găseşte nici un isvor de apă de băut, este 

In lunca de la Răsărit de castru, numită Lunca Vânătă, şi 
subt malul terasei, se păseşte un canal săpat în pământ şi care 
poartă numele de „Islazul Tătarilor«. 

Traseul şi poziţia acestui canal este cea arătată pe crochiu.— 
El are lungimea de 200 m., — adâncimea de 1,50 — 2,00 m., 
şi lürgimea de fund de 2,50 — 3,00., iar la gură 5 —6 m. 

Acest canal este săpat în corpul celei de a doua terase, 
pe care eu am numit-o terasa mijlocie, şi care îmbracă cursul 
Teleajenului în acest loc, spre daosebire de iazul actual care 
este săpat în corpul terasei interioare, sau lunca propriu zisă a 
Teleajenului. 

Acest iaz a fost desprins din cursul Teleajenului imediat 
la Sud de Fundeni, şi a fost adus până aci pe subt malul te- 
rasei pe care este aşezat castrul, şi pe unde se vede o scurgere 
de apă, după cum se arată şi pe schiţă. 

In punctul în care aşa zisul laz al Tátarilor coboară de pe 
terasa mijlocie pe terasa inferioară, locul posedă înălțimea tre- 
buincioasă pentru construirea unei mori. In acest loc se găsesc 
în pământ temelii de clădiri de piatră, 

In dreptul punctului numit Moara Veche, numită aşa spre 
deosebire de Moara Nouă şi de Moara lui Mitruş, se vede urma 
unui canal care traversează terasa mijlocie dând scurgere apei 
din Iazul Tătarilor în cursul Teleajenului. Acest canal cred că a 
lost construit de Romani spre a face ca apa iazului să se scurgă 
direct în Teleajen, atunci când moara avea nevoe de reparaţii, 
dispozitiv care se obisnueste să se facă şi astăzi la fiecare moară 
de apă. 1 

Importanța acestei instalaţi de moară reese de la sine, şi 
ne indică îndeajuns că în acest loc s'a desvoltat o viaţă stabilă 
romana. 

Moş Alecu, în prezent cel mai bătrân om din sat, mi-a a- 
rătat că şi în grădina casei sale dinspre Vărbilău se găseşte o 
groapă căreia i se zice din moşi - strămoşi „La Moara Tatarilor“. 
Se pare chiar că şi o urmă de iaz venea din sus către a- 
ceastă moară, 

‘Afară de aceste urme precise care se găsesc în jurul cas- 
trului, cercetând topogratia terenului şi gradul de alterare al com- 
poziţiei pământului prin resturi de ruine, se constată şi urmă- 
toarele : 

In general terenul de la Nordul castrului şi din cuprinsul 
terasei până la o depărtare de 350 m. se prezintă cu compoziţia 

chiar pe lângă castru şi debuşă în câmpia deschisă de depresi- 
unea Mislea - Podeni, chiar aci in fata castrului, 

— Al doilea drum duce în sus pe Valea Teleajenului pen- 
tru a merge, fie pe Valea Drajnei la castrul de la Drajna 
de Sus, şi de acolo peste Muntele Vârful lui Crain la 
Pasul Tabla Butii (Pasul Tătarului) şi mai departe în Valea 
Superioară a Buzăului, — fie pe Valea Teleajenului prin Pasul 
Boncota (sau Boncuta) tot în Valea Superioară a Buzaului,—tie 
prin Plaiul Serban - Voda spre Pasul Munţilor Sfântul Ilie şi 
Grohotiş. 

—— Al treilea drum, în jos pe Valea Teleajenului spre Du- 
năre. — Acest drum se cunoaşte pe câmpul dintre comunele 
Boldesti şi Lipăneşti trecând pe lângă o groapă căreia locuitorii 
îi zic ,Putul Tatarilor“. 

— Al patrulea drum ducea probabil spre Răsărit, prin Po- 
deni spre Valea Cricovului şi de acolo prin Valea Nişcovului în 
Valea Buzăului. 

— Şi în fine al cincilea drum tot probabil spre Apus, spre 
regiunea petroliferá Buştenari - Câmpina - Băicoi - Țintea şi spre 
Valea Prahovei. 


Pentru a termina descrierea asezámántului roman din a- 
cest loc, ne-a mai rămas să vorbim de cele ce se găsesc, sau 
se spune că s'au găsit pe porţiunea desprinsă prin aşa zisa 
curmătură, de corpul terasei pe care se află aşezat castrul, şi 
care se prezintă, după cum am spus mai sus, subt forma unui 
platou izolat cu perimetru romboidal. 

Forma aceasta de teren, adică platou izolat, aşezat la con- 
fluenta a două râuri destul de mari, şi care este deci avanta- 
gioasă prin natura ei pentru apărare, pentru timpurile daco-ro- 
mane, nu a putut să rămână nefolosită de către Romani, cari, 
după cum am văzut, şi-au aşezat aci castrul de care am vorbit, 
şi eventual chiar de către Daci. 

In adevăr sunt urme palpabile care ne indreptátesc să cre- 
dem că aşezarea din jurul castrului s'a întins şi pe acest, platou, 
dacă nu chiar acest platou a fost folosit împreună cu castrul din 
apropiere, la o apărare comună, 

Astfel avem mărturii positive că în botul de deal de dea- 


supra Morii lui Mitruş s'au găsit în pământ temelii de zid care Y” 

